
A V  I  Z   C O M U N

asupra proiectului de Lege pentru aprobarea Ordonanţei de urgenţă a Guvernului nr. 78/2007 cu privire la rectificarea bugetului de stat pe anul 2007

În conformitate cu prevederile art. 9 din Regulamentul şedinţelor comune ale celor două camere ale Parlamentului, Comisia pentru privatizare şi administrarea activelor statului din Senat şi Comisia pentru politică economică, reformă şi privatizare din Camera Deputaţilor au fost sesizate ( cu adresa nr. PLx 553 din 05 septembrie 2007) spre dezbatere şi avizare cu proiectul de Lege pentru aprobarea Ordonanţei de urgenţă a Guvernului nr. 78/2007 cu privire la rectificarea bugetului de stat pe anul 2007.

  
Proiectul de lege a fost examinat în şedinţa comună din 19 septembrie 2007.

La dezbateri, din partea Comisiei de privatizare şi administrarea activelor statului din Senat au participat 7  senatori din totalul de 11 membri, iar din partea Comisiei pentru politică economică, reformă şi privatizare din Camera Deputaţilor au fost prezenţi  22 deputaţi, din totalul de  22 membri.



În urma dezbaterilor, membrii Comisiilor reunite au avizat favorabil proiectul de Lege pentru aprobarea Ordonanţei de urgenţă a Guvernului nr. 78/2007 cu privire la rectificarea bugetului de stat pe anul 2007, cu unanimitate de  voturi, în forma prezentată. 

